বৃহস্পতিবার সকালে দলীয় সুত্রে জানাগেছে, তারা রংপুর প্রেসক্লাবের সামনে মানববন্ধন কর্মসুচি পালন করবে। সেখানে সকাল থেকে সংবাদকর্মীরা অপেক্ষা করলেও বেলা বাড়োটা পর্যন্ত রংপুর মহানগর ও জেলা বিএনপির কোন নেতাকর্মীকে দেখা যায়নি। তার পরেই সংবাদকর্মীরা আবারো গ্র্যান্ড হোটেল মোড়স্থ দলীয় কার্যালয়ে গেলে বিএনপির মহিলাদলের কয়েকজন নেত্রী ও পুলিশ ছাড়া কাউকে পাওয়া যায়নি। এদিকে কেন্দ্রীয় ঘোষিত কর্মসুচি রংপুর মহানগরীতে পালন না হওয়ায় বিএনপি ও অঙ্গসংগঠনের মাঠ পর্যায়ের নেতাকর্মীরা হতাশা ও ক্ষোভ প্রকাশ করেছে। তারা বর্তমান রংপুর মহানগর ও জেলা বিএনপির কমিটির নেতৃত্ব নিয়ে প্রশ্ন তুলে জানিয়েছেন, এক সময় রংপুরের বিএনপি অনেক শক্তিশালী ছিলো। রাজপথে মিটিং ও মিছিলে ছিল সরব উপস্থিতি। ছাত্রদল ও যুবদল পাল্লাদিয়ে দলীয় কর্মসুচি পালন করতো। কিন্তুু বর্তমানে অযোগ্য ও সুবিধাবাদি নেতাদের নিয়ে কমিটি দেয়ায় বিএনপি এমন অবস্থা।